केंदुआ में हरिनाम संकीर्तन महायज्ञ 11 से
मुसाबनी| डुमरियाप्रखंड के केंदुआ पंचायत के सुरेंद्र नाथ महतो और खगेश्वर महतो के आवास पर 11 से 13 मार्च तक क्षेत्र की शांति उन्नति समृद्धि के लिए हरिनाम संकीर्तन महायज्ञ का आयोजन किया गया है। हरि कीर्तन के आयोजनकर्ता ने बताया कि मुसाबनी, डुमरिया के साथ-साथ क्षेत्र की भी उन्नति के लिए कीर्तन का आयोजन किया गया है। इस अवसर पर सरायकेला के बड़ा कादल संकीर्तन संप्रदाय, रुहीडीह के राधा गोविन्द संकीर्तन संप्रदाय, बड़ाखुर्शी कीर्तन संप्रदाय,नामो बाँकिशोल के शिव मंदिर संकीर्तन संप्रदाय,जीरापारा चाकुलिया के राधेश्याम महिला संकीर्तन संप्रदाय,केंदुआ के भीम अर्जुन संकीर्तन संप्रदाय द्वारा अखंड हरिनाम कीर्तन प्रस्तुत किया जायेगा। शंकर प्रसाद महतो, कनक लता महतो द्वारा संकीर्तन का शुभारंभ किया जायेगा। यह हरिनाम संकीर्तन मुसाबनी प्रखंड पारा शिक्षक संघ के अध्यक्ष हिमांशु महतो के केंदुआ स्थित आवास पर होगा।
mag_Deva hin_Deva